
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 46 

11 Μαρτίου 1999 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

44. Ίδρυση Γυναικείας Κοινοβιακής Ιερός Μονής Α¬ 

γίου Αυγουστίνου στο Δήμο Φλώρινας της Ιε¬ 
ρός Μητροπόλεως Φλωρίνης, Πρεσπών και Ε- 
ορδαίας». 

45. Εισαγωγική επιμόρφωση εκπαιδευτικών. 

ΣΥΜΒΑΣΕΙΣ 

Χρηματοδότηση του τηρούμενου στην Αγροτική 
Τράπεζα της Ελλάδος Α.Ε. Ειδικού Λογαρια¬ 
σμού Εγγυήσεων Γεωργικών Προϊόντων (Ε- 
ΛΕΓΠ) του Ελληνικού Δημοσίου, με το ποσό 
των διακοσίων πενήντα εκατομμυρίων ΕΥΡΩ 
(ΕΥΡΩ 250.000.000) σε ανοικτό λογαριασμό, 
για χρηματοδότηση Γεωργικών Κοινοτικών Δα¬ 


πανών διάρκειας ενός έτους. 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ. 34/1999 αρμοδιό¬ 
τητας Υπουργείου Δικαιοσύνης. 4 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 44 
Ίδρυση Γ υναικείας Κοινοβιακής Ιερός Μονής Αγίου 
Αυγουστίνου στο Δήμο Φλώρινας της Ιερός Μητρο¬ 
πόλεως Φλωρίνης, Πρεσπών και Εορδαίας» 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 παρ. 3 του Ν. 
590/1977 «περί του Καταστατικού Χάρτου της Εκκλη¬ 
σίας της Ελλάδος» (α' 146). 

2. Το άρθρο 29Ατου Ν. 1558/1985 (Α' 137), το οποίο 


προσετέθη με το άρθρο 27 του Ν. 2081/1992 (Α' 154), 
όπως ανπκατεστάθη από το άρθρο 1 παρ. 2α του Ν. 
2469/1997 (Α'38). 

3. Την υπ’ αριθμ. 1020/22.7.97 και 976/28.7.98 σύμ¬ 
φωνη γνώμη του Σεβασμιωτάτου Μητροπολίτου της 
Ιερός Μητροπόλεως Φλωρίνης. 

1 4. Την έγκριση της Διαρκούς Ιερός Συνόδου της Εκ- 

2 κλησίαςτης Ελλάδος, που δόθηκε στη συνεδρίαση της 
Α'/1.9.98της 142α Συνοδικής Περιόδου. 

5. Το αριθ. 4654/1726/12.11.98 έγγραφο της Ιερός 
Συνόδου της Εκκλησίας της Ελλάδος. 

6. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπο¬ 
λογισμού ή άλλου Ν.Π.Δ.Δ. 

7. Την 22/1999 γνωμοδότηση του Συμβουλίου της Ε¬ 
πικράτειας, με πρόταση του Υπουργού Εθνικής Παι¬ 
δείας και Θρησκευμάτων, αποφασίζουμε: 

Άρθρο μόνο 

Ιδρύεται Γυναικεία Κοινοβιακή Ιερά Μονή Αγίου Αυ¬ 
γουστίνου στο Δήμο Φλώρινας της Ιεράς Μητροπόλε¬ 
ως Φλωρίνης, Πρεσπών και Εορδαίας. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρό¬ 
ντος Προεδρικού Διατάγματος. 

Αθήνα, 4 Μαρτίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 45 
Εισαγωγική επιμόρφωση εκπαιδευτικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24, παρ. 2περίπτ. στ' και 

του άρθρου 28 του Ν. 1566/1985 «Δομή και λειτουργία 
της Πρωτοβάθμιας και Δευτεροβάθμιας Εκπαίδευσης 
και άλλες διατάξεις» (ΦΕΚ167Α'), όπως τροποποιήθη¬ 
καν από τις διατάξεις του άρθρου 12 του 1824/1988 
«Ρύθμιση θεμάτων εκπαιδευτικών και άλλες διατά¬ 
ξεις» (ΦΕΚ 296 Α') και του άρθρου 17 του Ν. 2009/1992 
«Εθνικό σύστημα επαγγελματικής εκπαίδευσης και κα¬ 
τάρτισης και άλλες διατάξεις» (ΦΕΚ 18Α'). 

2. Την αριθμ. ΣΤ5/33/9.10.1996 απόφαση του Πρω¬ 
θυπουργού και του Υπουργού Εθνικής Παιδείας και 
Θρησκευμάτων «Ορισμός αρμοδιοτήτων Υφυπουρ¬ 
γού Εθνικής Παιδείας και Θρησκευμάτων». (ΦΕΚ 937 
Β'). 

3. Την αριθμ. 9/98 πράξη του Παιδαγωγικού Ινστι¬ 
τούτου. 

4 Το γεγονός ότι από το παρόν Προεδρικό Διάταγμα 
δεν δημιουργούνται πρόσθετες δαπάνες σε βάρος 
του κρατικού προϋπολογισμού. 

5. Την αριθμ. 627/98 γνωμοδότηση του Συμβουλίου 
της Επικράτειας με πρόταση του Υφυπουργού Εθνι¬ 
κής Παιδείας και Θρησκευμάτων, αποφασίζουμε: 

Άρθρο 1 

Οργάνωση της εισαγωγικής επιμόρφωσης 

1. Όλοι οι διοριζόμενοι σε θέσεις εκπαιδευτικών της 
πρωτοβάθμιας και δευτεροβάθμιας εκπαίδευσης, κα¬ 
θώς και οι προσλαμβανόμενοι σε θέσεις προσωρινών 
αναπληρωτών, υποχρεούνται, πριν από την ανάληψη 
των διδακτικών καθηκόντων τους, να παρακολουθή¬ 
σουν πρόγραμμα εισαγωγικής επιμόρφωσης, το οποίο 
διεξάγεται σε τρεις φάσεις, ως εξής: 

α) Φοίτηση δύο εβδομάδων πριν από την έναρξη των 
μαθημάτων κάθε διδακτικού έτους, που αποβλέπει 
στην ενημέρωση των νεοδιόριστων εκπαιδευτικών για 
θέματα που έχουν σχέση με το σχολείο, τη διδασκαλία 
και την εκπαιδευτική διαδικασία γενικότερα. 

β) Άσκηση στη συνέχεια του εκπαιδευτικού έργου 
στα σχολεία με την υποστήριξη του αρμοδίου σχολι¬ 
κού συμβούλου σε συνεργασία με έμπειρους εκπαι¬ 
δευτικούς, για την επίλυση των προβλημάτων που α¬ 
ντιμετωπίζουν. Οι εκπαιδευτικοί αυτοί ορίζονται από 
τον οικείο Σχολικό Σύμβουλο σε συνεργασία με τους 
διευθυντές σχολείων από τους υπηρετούντες στο ίσιο 
ή γειτονικά σχολεία. 

γ) Φοίτηση μιας εβδομάδας κατά το δεύτερο δεκα¬ 
πενθήμερο του μηνός Ιουνίου κάθε έτους, στην οποία 
συζητούνται τα προκύψαντα προβλήματα κατά τη διε¬ 
ξαγωγή της διδακτικής εργασίας και μελετώνται τρό¬ 
ποι καλύτερης αντιμετώπισής τους. 

2. Για τους διοριζόμενους ή προσλαμβανόμενους εκ¬ 
παιδευτικούς, οι οποίοι έχουν εκπαιδευτική πείρα ενός 
τουλάχιστον διδακτικού έτους εφαρμόζεται μόνο η 
πρώτη φάση της εισαγωγικής επιμόρφωσης. Οι διορι¬ 
ζόμενοι που αναλαμβάνουν υπηρεσία μετά την έναρξη 
των μαθημάτων, καθώς και οι προσωρινοί αναπληρω¬ 
τές που προσλαμβάνονται μετά την ίδια ημερομηνία, 


παρακολουθούν ταχύρυθμο επιμορφωτικό σεμινάριο, 
αντί της πρώτης φάσης της εισαγωγικής επιμόρφω¬ 
σης, διάρκειας δέκα περίπου ημερών σε χρόνος εκτός 
του διδακτικού τους έργου. 

3. Το πρόγραμμα εισαγωγής επιμόρφωσης των 
προηγουμένων παραγράφων του παρόντος άρθρου 
πραγματοποιείται σε κάθε περιφερειακό επιμορφωτι¬ 
κό κέντρο (Π.Ε.Κ.) είτε στην έδρα αυτού είτε και σε άλ¬ 
λες πόλεις της περιοχής του Π.Ε.Κ. όπως ορίζεται με 
απόφαση του συντονιστικού συμβουλίου αυτού. 

Άρθρο 2 

Πρόγραμμα εισαγωγικής επιμόρφωσης 

1. Το πρόγραμμα εισαγωγικής επιμόρφωσης καθο¬ 
ρίζεται με απόφαση του Υπουργού Εθνικής Παιδείας 
και Θρησκευμάτων, ύστερα από γνώμη του Παιδαγω¬ 
γικού Ινστιτούτου και εκτείνεται σε εκατό (100) τουλά¬ 
χιστον διδακτικές ώρες κατά την αρχική και τελική ε¬ 
φαρμογή του. 

2. Για την κατάρτιση του προγράμματος εισαγωγι¬ 
κής επιμόρφωσης το Παιδαγωγικό Ινστιτούτο λαμβά¬ 
νει υπόψη του εισηγήσεις των ΠΕΚ, που πρέπει να υ¬ 
ποβληθούν μέχρι το τέλος του διδακτικού έτους. Μετά 
την παρέλευση της ημερομηνίας αυτής το Παιδαγωγι¬ 
κό Ινστιτούτο ενεργεί και χωρίς τις εισηγήσεις των 
Π.Ε.Κ. 

3. Η γνωμοδότηση του Παιδαγωγικού Ινστιτούτου 
για το πρόγραμμα εισαγωγικής επιμόρφωσης υπο¬ 
βάλλεται στην Υπουργό Εθνικής Παιδείας και Θρη¬ 
σκευμάτων μέχρι 16 Αυγούστου. Μετά την παρέλευση 
της ημερομηνίας αυτής ο Υπουργός ενεργεί χωρίς 
γνώμη του Παιδαγωγικού Ινστιτούτου. 

4. Κατά τα λοιπά για το πρόγραμμα εισαγωγικής επι¬ 
μόρφωσης εφαρμόζονται οι διατάξεις του άρθρου 3 
του ΠΔ 145/1997 (ΦΕΚ 127Α'). 

Άρθρο 3 

Εγγραφή, φοίτηση 

και υποχρεώσεις των επιμορφουμένων 

1. Οι εγγραφόμενοι στην εισαγωγική επιμόρφωση 
παρακολουθούν τα μαθήματα και συμμετέχουν και σε 
όλες τις άλλες δραστηριότητες του προγράμματος. 

2. Για τον έλεγχο της παρουσίας των επιμορφούμε- 
νων εφαρμόζονται οι διατάξεις των παραγράφων 3 και 
5του άρθρουβτου Π.Δ. 250/1992 (ΦΕΚ 138 Α') και της 
παραγράφου 1 του άρθρου 2του Π.Δ. 101/1994 (ΦΕΚ 
782 Α'). 

Άρθρο 4 

Μεταβατικές και τελικές διατάξεις 

1. Το πρόγραμμα εισαγωγικής επιμόρφωσης του πα¬ 
ρόντος υποχρεούνται να παρακολουθήσουν κατά την 
πρώτη εφαρμογή αυτού οι εκπαιδευτικοί Πρωτοβάθ¬ 
μιας και Δευτεροβάθμιας εκπαίδευσης που διορίστη¬ 
καν σε τακτικές θέσεις κατά τους διορισμούς του έ- 

τους 1998 καθώς και οι προσληφθέντες προσωρινοί α¬ 
ναπληρωτές κατά το σχολικό έτος 1998 -1999. 

2. Από τη δημοσίευση του παρόντος Προεδρικού 
Διατάγματος στην Εφημερίδα της Κυβερνήσεως κα- 
ταργούνται οι διατάξεις: 

α. Του άρθρου 1, παρ. 1, περίπτωση α' και του άρ¬ 
θρου 2 του Π.Δ. 250/1992 και 

β) Του άρθρου 1 και του άρθρου 2, παρ. 1,2 και 3 του 
Π.Δ. 145/1997. 

3. Η ισχύς του παρόντος Προεδρικού Διατάγματος 
αρχίζει από τη δημοσίευσή του στην Εφημερίδα της 
Κυβερνήσεως. 

Στον Υφυπουργό Εθνικής Παιδείας και Θρησκευμά¬ 
των αναθέτουν τη δημοσίευση και εκτέλεση του παρό¬ 
ντος διατάγματος. 

Αθήνα, 26 Φεβρουάριου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΙΩΑΝΝΗΣ ΑΝΘΟΠΟΥΛΟΙ 
-♦- 

ΣΥΜΒΑΣΕΙΣ 

(3) 

Χρηματοδότηση του τηρούμενου στην Αγροτική Τρά¬ 
πεζα της Ελλάδος Α.Ε. Ειδικού Λογαριασμού Εγ¬ 
γυήσεων Γεωργικών Προϊόντων (ΕΛΕΓΠ) του Ελλη¬ 
νικού Δημοσίου, με το ποσό των διακοσίων πενήντα 
εκατομμυρίων ΕΥΡΩ (ΕΥΡΩ 250.000.000) σε ανοι¬ 
κτό λογαριασμό, για χρηματοδότηση Γεωργικών 
Κοινοτικών Δαπανών διάρκειας ενός έτους. 

Στην Αθήνα σήμερα, την 25η ημέρα του μηνός Φε- 
βρο υαρίου του έτους χίλια εννιακόσια ενενήντα εννέα, 
μεταξύ: 

• του Ελληνικού Δημοσίου, που εκπροσωπείται από 
τον Υφυπουργό Οικονομικών Ν. Χριστοδουλάκη και 
τον Υπουργό Γεωργίας Γεώργιο Ανωμερίτη και 

• της Αγροτικής Τράπεζας της Ελλάδος Α. Ε., που εκ¬ 
προσωπείται από το Διοικητή της Πέτρο Λάμπρου, 
συμφωνήθηκαν και συνομολογήθηκαν τα ακόλουθα: 

ΠΡΟΟΙΜΙΟ 

Από την Επιτροπή των Ευρωπαϊκών Κοινοτήτων έχει 
καθοριστεί ο τρόπος με τον οποίο χορηγούνται οι προ¬ 
καταβολές του ΡΕΟΟΑ στα κράτη-μέλη της Κοινότη¬ 
τας, οι οποίες επιβαρύνουν τις πιστώσεις του Τμήμα¬ 
τος Εγγυήσεων, σύμφωνα με τον κανονισμό 729/70, ό¬ 
πως τροποποιήθηκε με την απόφαση 3183/87 του 
Συμβουλίου Υπουργών Γεωργίας στο Λουξεμβούργο. 
Σύμφωνα με τα ανωτέρω, τα κράτη-μέλη καταβάλουν 
από δικούς τους πόρους τις αναγκαίες πιστώσεις για 
κάλυψη των σχετικών δαπανών. Ταχρήματα αυτά θα ε- 
πιστρέφονται από το ΡΕΟΘΑ στην αρχή του δευτέρου 
μήνα από εκείνον που έγιναν οι πληρωμές. 

Με την 1145/22.9.87 Πράξη του Διοικητή της Τράπε¬ 


ζας της Ελλάδος επιτρέπεται στην Αγροτική Τράπεζα 
της Ελλάδος Α.Ε. να χρηματοδοτεί τον ΕΛΕΓΠ για κα¬ 
ταβολή των ενισχύσεων που καλύπτονται από πιστώ¬ 
σεις του ΡΕΟΘΑ - Τμήματος Εγγυήσεων - έναντι εκχώ¬ 
ρησης των σχετικών απαιτήσεων. Το επιτόκιο καθώς 
και οι λοποί όροι θα καθορίζονται από τις χρηματοδό- 
τριες Τράπεζες και τα αρμόδια κρατικά όργανα. 

Με την Α.Π. 2062022/2181/30.9.93 κοινή απόφαση 
των Υπουργών Οικονομικών και Γεωργίας, τροποποι¬ 
είται η 373612/1553/4.9.80 απόφασή τους ως προς το 
άνοιγμα ενδιάμεσου δεσμευμένου λογαριασμού της 
Αγροτικής Τράπεζας της Ελλάδος στην Τράπεζα της 
Ελλάδος σε δραχμές. 

Η παρούσα σύμβαση υπογράφεται στα πλαίσια ανα- 
νεούμενης Σύμβασης Πιστώσεως κοινοπρακτικού δα¬ 
νείου σε συνάλλαγμα (ΓβνοΙνιηη οΓβάίΙ ίεοίΐίίγ) ύψους 
ΕΥΡΩ 250.000.000 (εφ’ εξής «Σύμβαση Κοινοπρακτι- 
κού Δανείου») της Αγροτικής Τράπεζας της Ελλάδος 
και ομίλου Τραπεζών. Ειδικότερα: 

Άρθρο 1 

Η Αγροτική Τράπεζα της Ελλάδος Α.Ε. (ΑΤΕ), θα 
χρηματοδοτήσει το Ελληνικό Δημόσιο με το ποσό των 
διακοσίων πενήντα εκατομμυρίων ΕΥΡΩ (ΕΥΡΩ 
250.000.000), σε ανοικτό λογαριασμό, για πραγματο¬ 
ποίηση πληρωμών για την καταβολή δαπανών στον Γε¬ 
ωργικό Τομέα, για την περίοδο από την 8 Μαρτίου 
1999 έως την 6 Μαρτίου 2000. 

Άρθρο 2ο 

Ο Υφυπουργός Οικονομικών και ο Υπουργός Γεωρ¬ 
γίας, που εκπροσωπούν το Ελληνικό Δημόσιο, δηλώ¬ 
νουν με την παρούσα ότι συνάπτουν το παραπάνω δά¬ 
νειο (Άρθρο 1) από την ΑΤΕ και την εξουσιοδοτούν να 
διαθέσει το προϊόν αυτού όπως καθορίζεται στην πα¬ 
ρούσα σύμβαση. 

Το δάνειο επιβαρύνεται με κυμαινόμενο επιτόκιο Εϋ- 
ΒΙΒΟΗ, περιόδου ενός ή δύο ή τριών μηνών κατ’ επι¬ 
λογή του Δημοσίου, προσαυξημένο κατά 2,275 εκατο¬ 
στιαίες μονάδες ετησίως (2,275%), ήτοι 2% υπέρ ΑΤΕ 
πλέον 0,175% υπέρ του ομίλου Τραπεζών και 0,1% υ¬ 
πέρ ΑΤΕ για δαπάνες διαχείρισης ανοικτού λογαρια¬ 
σμού. 

Το επιτόκιο ΕΙΙΒΙΒΟΒ για κάθε περίοδο καθορίζεται 
την ημερομηνία αναφοράς, περί την 11.00 π.μ. ώρα Κε¬ 
ντρικής Ευρώπης, όπως εμφανίζεται στη σελίδα 248 
της υπηρεσίας ΤθΙθγηΙθ (ή σε τέτοια άλλη σελίδα που 
μπορεί να αντικαταστήασειτη σελίδα αυτή, ή αυτή την 
υπηρεσία, με το σκοπό της εμφάνισης του επιτοκίου 
ΕΙΙΒΙΒΟΒ), ως το προσφερόμενο επιτόκιο καταθέσε¬ 
ων της περιόδου σε ΕΥΡΩ. Εάν τέτοιο επιτόκιο δεν εμ¬ 
φανίζεται στη σχετική σελίδα της υπηρεσίας ΤθΙθγθΙθ, 
τότε το επιτόκιο ΕυΒΙΒΟΒ καθορίζεται ως ο αριθμητι¬ 
κός μέσος (στρογγυλοποιημένος προς τα άνω σε πέ¬ 
ντε δεκαδικά σημεία) των ετησίων επιτοκίων, όπως 
προσφέρονται από τον όμιλο Τραπεζών στις κύριες 

Τράπεζες στη Διατραπεζική Αγορά του κάθε Κράτους 
Μέλους της Ευρωπαϊκής Ένωσης που έχει υιοθετήσει 
το ΕΥΡΩ ως νόμισμα. Η ημερομηνία αναφοράς για κά¬ 
θε περίοδο είναι η ημέρα που πέφτει δύο εργάσιμες η¬ 
μέρες πριν από την πρώτη ημέρα της περιόδου, κατά 
την οποία τιμές επιτοκίων καταθέσεων σε ΕΥΡΩ προ- 
σφέρονται από τις κύριες Τράπεζες στη Διατραπεζική 
Αγορά του κάθε Κράτους Μέλους της Ευρωπαϊκής Έ¬ 
νωσης που έχει υιοθετήσει το ΕΥΡΩ ως νόμισμα, για 
παράδοση στην πρώτη ημέρα της περιόδου αυτής. 

Επίσης το δάνειο επιβαρύνεται με προμήθεια διορ¬ 
γάνωσης υπέρ του ομίλου Τραπεζών, ύψους 0,125% ε¬ 
πί του ποσού του δανείου, πληρωτέα εφάπαξ το ενω- 
ρίτερο από την ημερομηνία ανάληψης του δανείου ή 
μετά από 5 ημέρες από την υπογραφή της Σύμβασης 
Κοινοπρακτικού Δανείου. Τέλος το δάνειο επιβαρύνε¬ 
ται με προμήθεια ΕΥΡΩ 8.500 υπέρ του Αντιπροσώπου 
του ομίλου Τ ραπεζών, καθώς και με έξοδα δαπανών 
μέχρι ΕΥΡΩ 20.000 με την παρουσίαση σχετικών απο¬ 
δείξεων. 

Τα μη χρησιμοποιούμενα ποσά του δανείου επιβα¬ 
ρύνονται με προμήθεια αδρανείας 0,0875% ετησίως, 
υπέρ του ομίλου Τραπεζών. 

Οι δραχμοποιήσεις του δανείου και οι πωλήσεις του 
συναλλάγματος για την εξυπηρέτηση του θα γίνονται 
σε τιμές που θα καθορίζονται από την ΑΤΕ κατά τις η¬ 
μερομηνίες αγοράς και πώλησης του συναλλάγματος 
αντίστοιχα. Ο συναλλαγματικός κίνδυνος βαρύνει α¬ 
ποκλειστικά το Ελληνικό Δημόσιο. 

Ο εκτοκισμός του δανείου πραγματοποιείται κάθε 
περίοδο επιτοκίου. Οι δεδουλευμένοι τόκοι θα χρεώ¬ 
νονται στο λογαριασμό 3031/01253/ΤΕΔΙΔΑΓΕΠ χρη¬ 
ματοδότηση για καταβολή ενισχύσεων ΡΕΟΘΑ (εγ¬ 
γυήσεις)” στη λήξη κάθε περιόδου εκτοκισμού, καθώς 
και στην ημερομηνία εξόφλησης του δανείου, χωρίς 
άλλη εντολή του δανειοδοτούμενου και χωρίς συμψη¬ 
φισμό με οποιαδήποτε άλλη προμήθεια που δικαιούται 
η ΑΤΕ. 

Το Ελληνικό Δημόσιο έχει την υποχρέωση να κατα¬ 
βάλει αμέσως τους τόκους στη λήξη κάθε περιόδου ε- 
κτοκισμού του δανείου, μετά το λογισμό τους. Σε περί¬ 
πτωση που για οποιονδήποτε λόγο η καταβολή των α¬ 
νωτέρω τόκων καθυστερεί πέραν των 10 ημερών, θα 
διακόπτεται η χρηματοδότηση της ΓΕΔΙΔΑΓΕΠ και θα 
καταλογίζονται επιπλέον τόκοι υπερημερίας μιας (1) ε¬ 
κατοστιαίας μονάδας για την περίοδο από την ημερο¬ 
μηνία που η οφειλή καθίσταται απαιτητή μέχρι την η¬ 
μερομηνία εξόφλησής της. 

Άρθρο 3ο 

Το σύνολο ή μέρος των μη χρησιμοποιούμενων πο¬ 
σών του δανείου, με ελάχιστο όριο το ποσό ΕΥΡΩ 
25.000.000 ή μεγαλυτέρου σε ακέραια πολλαπλάσια 
ποσά των ΕΥΡΩ 25.000.000, μπορεί να ακυρωθεί με 
προηγούμενη ειδοποίηση 30 ημερών χωρίς επιβάρυν¬ 
ση του Δημοσίου, πλην των δαπανών που τυχόν θα κα¬ 


ταβληθούν από την ΑΤΕ στον όμιλο Τραπεζών. 

Σε περίπτωση που δεν υπάρχει δυνατότητα προσ¬ 
διορισμού του επιτοκίου ΕϋΡΙΒΟΠ στην αρχή κάθε πε¬ 
ριόδου εκτοκισμού, κατά την κρίση της ΑΤΕ και με τη 
σύμφωνη γνώμη του Δημοσίου, είναι δυνατόν να κα- 
θορισθούν, όχι περιοριστικά αλλά ενδεικτικά, εναλλα¬ 
κτικό νόμισμα εξυπηρέτησης του δανείου, επιτόκιο κα¬ 
θώς και περίοδος εκτοκισμού. 

Άρθρο 4ο 

Το δάνειο θα εμφανίζεται λογιστικά στον λογαρια¬ 
σμό 3031/01253 «ΓΕΔΙΔΑΓΕΠ χρηματοδότηση για κα¬ 
ταβολή ενισχύσεων ΡΕΟΘΑ (εγγυήσεις)”, που έχει α¬ 
νοιχτεί στην ΑΤΕ. 

Η αρχική εκταμίευση για το ποσό των ΕΥΡΩ 
250.000.000 θα γίνει την 8.3.99 ταυτόχρονα με την ε¬ 
κταμίευση ισόποσου δανείου σε ΕΥΡΩ, που θα λάβει η 
ΑΤΕ από τον όμιλο Τ ραπεζών και το προϊόν θα διατεθεί 
για την εξόφληση του κεφαλαίου του δανείου του Ελ¬ 
ληνικού Δημοσίου στα πλαίσια της από 4.3.98 δανεια¬ 
κής σύμβασης μεταξύ Ελληνικού Δημοσίου και ΑΤΕ. 

Η πίστωση του ανωτέρω λογαριασμού για την εξό¬ 
φληση του κεφαλαίου του δανείου της από 4.3.98 δα¬ 
νειακής σύμβασης και η χρέωση του λογαριασμού για 
το δάνειο της παρούσας σύμβασης θα γίνει με αξία 
(ν 3 ΐβυτ) την 8.3.99. 

Η αποπληρωμή του δανείου θα γίνει με πίστωση του 
λογαριασμού με τη λήξη του, την 6.3.2000. Σε αντίθε¬ 
τη περίπτωση, το δάνειο καθίσταται ληξιπρόθεσμο και 
απαιτητό και καταλογίζονται επιπλέον τόκοι υπερημε¬ 
ρίας μίας (1) εκατοστιαίας μονάδας ετησίως. 

Άρθρο 5ο 

Σε περίπτωση που η ΑΤΕ για οποιοδήποτε λόγο, είτε 
προ, είτε κατά τη διάρκεια, είτε στη λήξη της παρού¬ 
σας χρηματοδότησης, αναγκαστεί να εξοφλήσει το 
κοινοπρακτικό δάνειο στον όμιλο Τραπεζών δυνάμει 
των όρων της Συμβάσεως Κοινοπρακτικού Δανείου, 
χωρίς αντίστοιχη πληρωμή εκ μέρους του Δημοσίου η 
οποία να καλύπτει κεφάλαιο, τόκους και λοιπά έξοδα, 
τότε το δάνειο της παρούσας σύ μβασης μετατρέπεται 
σε δραχμικό, με ισοτιμία που καθορίζεται από την ΑΤΕ 
κατά την ημερομηνία μετατροπής της χρηματοδότη¬ 
σης σε δραχμική. Η δραχμική πλέον υποχρέωση του 
Δημοσίου επιβαρύνεται σε κάθε περίπτωση με επιτό¬ 
κιο υπερημερίας που ισχύει κάθε φορά για τα βραχυ¬ 
πρόθεσμα δάνεια σε δραχμές που χορηγεί η ΑΤΕ στον 
αγροτικό τομέα. 

Άρθρο 6ο 

Η πληρωμή των δικαιούχων θα γίνεται από την ΑΤΕ ε¬ 
ντός τριών ημερών από την ημέρα που κατατίθενται 
στην ΑΤΕ οι καταστάσεις πληρωμής με αξία (νδίβυή 
την ημέρα χρέωσης του λογαριασμού Α.Κ. 4456. 

Η ΓΕΔΙΔΑΓΕΠ υποχρεούται να υποβάλλει εντός 10 
εργάσιμων ημερών από την αρχή κάθε μήνα στο 

ΡΕΟΘΑ αίτημα για την απόδοση του συνόλου των ε- 
κταμιεύσεων της ΑΤΕ προς την ΓΕΔΙΔΑΓΕΠ του προη¬ 
γούμενου ημερολογιακού μήνα. 

Για τα ποσά που καταβάλει η ΑΤΕ από το λογαρια¬ 
σμό, ενεργεί ως Ταμίας και δεν έχει υποχρέωση από¬ 
δοσης λογαριασμού. 

Άρθρο 7ο 

Οι πιστώσεις που υποχρεούται να καταβάλει ο 
ΡΕΟΟΑ - Τμήμα Εγγυήσεων - με την καθορισμένη δια¬ 
δικασία, εκχωρούνται ανέκκλητα και ανεπιφύλακτα με 
την παρούσα σύμβαση από το Δημόσιο στην ΑΤΕ σύμ¬ 
φωνα με την 1145/22.9.87 Πράξη του Διοικητή της 
Τράπεζας της Ελλάδος. 

Ο λογαριασμός Α.Κ. 4456 πιστώνεται μέσω του δε¬ 
σμευμένου λογαριασμού της ΑΤΕ που τηρείται σε 
δραχμές στην Τράπεζα της Ελλάδος με αριθμό 
610721. Οι πιστώσεις που υποχρεούται να καταβάλει ο 
ΡΕΟΟΑ θα κατατίθενται στον δεσμευμένο λογαριασμό 
με ταυτόχρονη χρέωση του λογαριασμού «Επιτροπή 
Ευρωπαϊκής Ένωσης - Γενικό Λογιστήριο του Κρά¬ 
τους», Νο 242174, με αξία (ναΙουι) την ημερομηνία λή¬ 
ψης της εντολής του Υπουργού Οικονομικών ή των υπ’ 
αυτού εξουσιοδοτημένων υπηρεσιών του Υπουργείου 
Οικονομικών. 

Το ύψος του δανείου σε συνάλλαγμα δεν θα πρέπει 
να υπερβαίνει οποτεδήποτε το ποσό που προκύπτει α¬ 
πό το άθροισμα: 

Ιο. του ισόποσου σε ΕΥΡΩ υπολοίπου του δεσμευ¬ 
μένου λογαριασμού, κατά την ανωτέρω ημερομηνία 
και 

2ο. του ισόποσου σε ΕΥΡΩ υπολοίπου των συνολι¬ 
κών πληρωμών που έχουν δοθεί από την ΑΤΕ στους δι¬ 
καιούχους, μέχρι την ανωτέρω ημερομηνία για τις ο¬ 
ποίες ο ΡΕΟΟΑ υποχρεούται να καταβάλει τις αντί¬ 
στοιχες πιστώσεις. 

Η χρέωση του δεσμευμένου λογαριασμού καθώς και 
η πίστωσή του, που θα διενεργούνται με εντολή της Α¬ 
ΤΕ, θα ανπκρίζονται με αντίθετες εγγραφές στον λο¬ 
γαριασμό 610020 της ΑΤΕ στην Τράπεζα της Ελλάδος, 
με αξία (νβίβυι·) την ημερομηνία της εντολής της ΑΤΕ. 
Ο λογαριασμός Α.Κ. 4456 θα πιστώνεται με τις εισπρά¬ 
ξεις κεφαλαίων ΡΕΟΟΑ με αξία (νβίβυι·) τη δεύτερη ερ¬ 
γάσιμη ημέρα από την πίστωση του λογαριασμού 
610020 της ΑΤΕ στην Τράπεζα της Ελλάδος. 

Η ΑΤΕ θα χορηγήσει ειδικό πληρεξούσιο έγγραφο με 
το οποίο θα διορίσει και θα καταστήσει ειδικό πληρε¬ 
ξούσιο της τον Αντιπρόσωπο του ομίλου Τραπεζών ό¬ 
πως ορίζεται στη Σύμβαση Κοινοπρακτικού Δανείου, 
στον οποίο θα δώσει ανέκκλητη εντολή και πληρεξου¬ 
σιότητα να προβαίνει στις απαραίτητες ενέργειες προ- 
κειμένου να λαμβάνει γνώση οποτεδήποτε από τον 
χρόνο υπογραφής του πληρεξούσιου, της κίνησης του 
δεσμευμένου λογαριασμού που η ΑΤΕ θα τηρεί στην 
Τράπεζα της Ελλάδος και σε περίπτωση υπερημερίας 
της ΑΤΕ στην εκτέλεση των υποχρεώσεών της που α¬ 


πορρέουν από τη Σύμβαση Κοινοπρακτικού Δανείου, 
να μπορεί ο Αντιπρόσωπος μόνος του και αποκλειστι¬ 
κά να διαχειρίζεται τον ανωτέρω λογαριασμό (περι- 
λαμβανομένης της δυνατότητας πληρωμής προς τον 
Αντιπρόσωπο κατόπιν αιτήσεώςτου, του συνόλου των 
χρημάτων που θα είναι κατατεθειμένα στο δεσμευμέ¬ 
νο λογαριασμό), παραιτούμενης της ΑΤΕ από οποιο- 
δήποτε δικαίωμα ή απαίτηση που μπορεί να πηγάζει α¬ 
πό τον ανωτέρω λογαριασμό. 

Άρθρο 8ο 

Το Ελληνικό Δημόσιο υποχρεούται να προβαίνει στις 
απαραίτητες ενέργειες ώστε τα αϊτού μένα ποσά να κα¬ 
ταβάλλονται από το ΡΕΟΟΑ σε δραχμές μέσα στις 
πρώτες δέκα (10) εργάσιμες ημέρες του ημερολογια¬ 
κού μήνα που θα ακολουθεί το μήνα υποβολής του αι¬ 
τήματος. Σε περίπτωση απόρριψης ή μη καταβολής 
για οποιοδήποτε λόγο από την Κοινότητα πληρωμών 
γεωργικών δαπανών που εκχωρούνται στην ΑΤΕ, τα α¬ 
ντίστοιχα ποσά θα καταβάλλονται στον ενδιάμεσο δε¬ 
σμευμένο λογαριασμό της ΑΤΕ που τηρείται στην Τρά¬ 
πεζα της Ελλάδος από τον Κρατικό Προϋπολογισμό α¬ 
μέσως μετά την γνωστοποίηση της απόρριψης και σε 
καμία περίπτωση πέραν των 10 εργάσιμων ημερών, 
αλλιώς θα διακόπτεται η χρηματοδότηση της ΓΕΔΙΔΑ- 
ΓΕΠ και θα καταλογίζονται επιπλέον τόκοι υπερημε¬ 
ρίας μίας (1) εκατοστιαίας μονάδας ετησίως, για την 
περίοδο από την ημερομηνία που η οφειλή καθίσταται 
απαιτητή μέχρι την ημερομηνία εξόφλησής της. 

Άρθρο 9ο 

Το Ελληνικό Δημόσιο συναινεί ανεπιφύλακτα στην 
εκχώρηση των δικαιωμάτων της ΑΤΕ που απορρέουν 
από την παρούσα σύμβαση στον Αντιπρόσωπο, υπέρ 
των δανειστριών Τραπεζών σύμφωνα με τους όρους 
Σύμβασης Κοινοπρακτικού Δανείου. Σε περίπτωση 
που για οποιοδήποτε λόγο το κοινοπρακτικό δάνειο 
καταστεί ληξιπρόθεσμο, οι δανείστριες Τράπεζες έ- 
χουντο δικαίωμα να κάνουν χρήση της εκχώρησης των 
δικαιωμάτων της ΑΤΕ που απορρέουν από την σύμβα¬ 
ση χρηματοδότησης της ΓΕΔΙΔΑΓΕΠ σε ΕΥΡΩ. 

Άρθρο 10ο 

Η παρούσα σύμβαση: 

1 ο Δεν μπορεί να λήξει, να ακυρωθεί, ή να τροποποι¬ 
ηθεί πριν την ημερομηνία που το συναφθέν δια της 
Σύμβασης Κοινοπρακτικού Δανείου δάνειο και η οποι¬ 
αδήποτε συναφής χρηματική υποχρέωση της ΑΤΕ 
προς τον όμιλο Τραπεζών έχουν αποπληρωθεί στο σύ¬ 
νολο και τα τυχόν υπόλοιπα έχουν μηδενιστεί. 

2ο Θα ισχύσει από την ημερομηνία υπογραφής της 
Σύμβασης Κοινοπρακτικού Δανείου. 

3ο Θα εξυπηρετείται κατά προτεραιότητα έναντι της 
ισχύουσας σύμβασης χρηματοδότησης σε δραχμές 
στην ΑΤΕ Ειδικού Λογαριασμού Εγγυήσεων Γεωργι- 
κών Προϊόντων, καθώς και κάθε άλλης σύμβασης που 
θα υπογράφει για τον ίδιο σκοπό. 

4ο Αποτελεί αναπόσπαστο μέρος της ανωτέρω (3ο) 
σύμβασης χρηματοδότησης σε δραχμές, διατηρείται 
όμως σε ισχύ μέχρι την λήξη της. 

Άρθρο 11ο 

Η διαχείριση της ΑΤΕ δεν υπάγεται σας διατάξεις πε¬ 
ρί Δημοσίου Λογιστικού. Κατά τα λοιπά ισχύουν ανα¬ 
λογικά τα καθοριζόμενα στη Σύμβαση Κοινοπρακακού 
Δανείου η οποία προσαρτάται στο παρόν και αποτελεί 
αναπόσπαστο μέρος της παρούσας σύμβασης. 

Άρθρο 12ο 

Η παρούσα σύμβαση διέπεται από ας διατάξεις του 
Καταστατικού Νόμου της ΑΤΕ 4332/1929, όπως τρο¬ 
ποποιήθηκε και συμπληρώθηκε, καθώς και από το Ν.Δ. 
από 17 Ιουλίου 1923 «περί ειδικών διατάξεων επί Ανω¬ 
νύμων Εταιρειών» σε συνδυασμό με το Ν. 1914/90 και 
του υπ’ αριθμού 4983/1991 Κατασταακού Συμβολαίου 
της συμβολαιογράφου Νίκης Γόνακα- Χοντρού, που 
δημοσιεύθηκε στο Τ. 2960/8.7.91 Α.Ε. και Ε.Π.Ε. της Ε¬ 
φημερίδας της Κυβερνήσεως. 

Η παρούσα σύμβαση εγκρίθηκε από το Διοικηακό 
Συμβούλιο της Αγροτικής Τράπεζας την 11.2.99. 

Για το σκοπό αυτό συντάχθηκε η παρούσα σύμβαση 


που υπογράφεται στη συνέχεια και η οποία θα δημοσι- 
ευθεί στην Εφημερίδα της Κυβερνήσεως. 

01 ΣΥΜΒΑΛΛΟΜΕΝΟΙ 
ΠΑ ΤΟ ΕΛΛΗΝΙΚΟ ΔΗΜΟΣΙΟ 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΓΕΩΡΓΙΑΣ 

Ν. ΧΡΙΣΤΟΔΟΥΛΑΚΗΣ Γ. ΑΝΩΜΕΡΙΤΗΣ 

ΓΙΑ ΤΗΝ ΑΓΡΟΤΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε. 

Ο ΔΙΟΙΚΗΤΗΣ 
Π. ΛΑΜΠΡΟΥ 
-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο ΦΕΚ 37/25.2.1999 στο οποίο δημοσιεύθηκε το 
Π.Δ. 34/1999 με θέμα «Κατανομή δέκα (10) οργανικών 
θέσεων προέδρων εφετών, δύο (2) εισαγγελέων εφε- 
τών και σαράντα επτά (47) προέδρων πρωτοδικών των 
πολιτικών και ποινικών δικαστηρίων της Χώρας» γίνε¬ 
ται η εξής διόρθωση σφάλματος: 

Στη σελίδα 443 του ΦΕΚ στο άρθρο 2, παράγραφος 
2 συμπληρώνεται η παραλειφθείσα φράση: «σε δέκα 
εννέα (19) με αντίστοιχη μείωση των οργανικών θέσε¬ 
ων των πρωτοδικών-παρέδρων πρωτοδικείου». 

(Από το Εθνικό Τυπογραφείο) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙρ: νννννν.θί.ςΓ 

ΙΝΤΕΡΝΕΤ: \\οΙ$τ 

Θ-ηπΘϋ: ηναε @ ΙίοΙ.9γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227-Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327-Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661)89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ * Μέ ΧΡ ι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ ^πό ^ σελίδες και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » . 3.500 » . 

15.000 » . 750 » . 

70.000 » . 3.500 » . 

30.000 » . 1.500 » . 

15.000 » . 750 » . 

5.000 » . 250 » . 

10.000 » . 500 » . 

3.000 » . 150 » . 

10.000 » . 500 » . 

250.000 - . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

|-—---— 

250.000 » . 12.500 » . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 

Οι υπηρεσίες εξυπηρέτησης των πολιτών λειτουργούν καθημερινά από Οβ7θΟ έως 13 . 00 ' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 


















